Szám: 1509-89/2023.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**108/2023. (III.30.) Kgy. sz. határozatában** a Közgyűlés jóváhagyta a Király u. 12. fszt. 2. szám alatti ingatlan liciteljárás útján történő értékesítésére vonatkozó pályázati felhívást.

**Nagyné Dr. Gats Andrea, a Jogi és Képviselői Osztály vezetője jelenti:** Az ingatlanra vonatkozóan az adásvételi szerződés aláírásra került.

**246/2023. (IX.28.) sz. határozatában** a Közgyűlés elfogadta a kárt okozó vaddisznók Szombathely belterületén történő megjelenéséről és a megtett önkormányzati intézkedésekről szóló tájékoztatást, és felkérte a polgármestert, hogy a tapasztalatokról a decemberi ülésen adjon tájékoztatást.

 **Dr. Holler Péter, a Hatósági Osztály vezetője jelenti:** A tájékoztató a Közgyűlés decemberi ülése napirendjén szerepel.

 **317/2023. (IX.28.) Kgy. sz. határozatában** a Közgyűlés megválasztotta a Szombathelyért Közalapítvány kuratóriumának új tagját.

**Nagyné Dr. Gats Andrea, a Jogi és Képviselői Osztály vezetője jelenti:** A Szombathelyért Közalapítvány alapító okiratának módosítása aláírásra és a Szombathelyi Törvényszékhez benyújtásra került. A Törvényszék 2023. november 20. napján hozott végzésével elrendelte a Szombathelyért Közalapítvány kezelő szerve új tagjának és az alapító okirat módosítása időpontjának bírósági nyilvántartásba vételét.

**341/2023. (X.26.) sz. határozatában** a Közgyűlés a LIFE-2023-CET felhívásra benyújtandó pályázatban konzorciumi partnerként történő részvételről döntött.

**Nagyné Dr. Gats Andrea, a Jogi és Képviselői Osztály vezetője jelenti:** A pályázat 2023. november 16. napján benyújtásra került.

**346/2023. (X.26.) sz. határozatában** a Közgyűlés úgy határozott, hogy 2024. december 31-ig terjedő időszakra az OTP Bank Nyrt. vezesse az önkormányzat és intézményei fizetési számláit.

**Stéger Gábor, a Közgazdasági és Adó Osztály vezetője jelenti:** A bankváltással összefüggő, önkormányzatot és intézményeit érintő szerződések megkötésre kerültek.

**355/2023. (XI.9.) sz. határozatában** a Közgyűlés az új településrendezési eszközeinek készítése érdekében a teljes eljárás szabályai szerint jelenleg folyamatban lévő felülvizsgálat során folytatott eljárás véleményezési szakaszában beérkezett véleményeket és az azokra adott válaszok elfogadásáról döntött. Felkérte a polgármestert, hogy az állami főépítész végső szakmai véleményének beérkezését követően terjessze az új településrendezési eszközök tervezetét a Közgyűlés decemberi ülésére.

**Sütő Gabriella főépítész, a Főépítészi Iroda vezetője jelenti:** Az állami főépítész végső szakmai véleménye megérkezett, az átdolgozott előterjesztés a Közgyűlés decemberi ülése napirendjén szerepel.

**Szombathely, 2023. december 6.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2023. (XII.14.) Kgy. sz. határozat**

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal